wickkiey/tamil-wikipedia-chunked huggingface dataset:
# கரோலின் அந்தோனிப்பிள்ளை

## இளமை

கரோலினின் இயற்பெயர் டொனா கரோலின் ரூபசிங்க குணவர்தனா என்பதாகும். இவர், 1908 அக்டோபர் 8 இல் இலங்கையின் அவிசாவளை எனுமிடத்தில் பிறந்தார். இவரது தந்தை டொன் யாக்கோலிசு ரூபசிங்க குணவர்தனா கிராமத் தலைவராகவும், பிரித்தானிய முகவராகவும் இருந்தார். கரோலினின் உடன் பிறந்தவர்கள் எட்டுப் பேர். இவருடைய சகோதரர் புகழ்பெற்ற இடதுசாரித் தலைவர்களில் ஒருவரான பிலிப் குணவர்தனா ஆவார். ஓர் இனவாதப் பிரச்சனையில் அவரது தந்தை பிரித்தானியர்களால் கைது செய்யப்பட்டதை அடுத்து, கரோலின் ஒரு பௌத்த பெண்கள் பள்ளியில் சேர்க்கப்பட்டார். அங்கு இவர் தேசியவாதக் கருத்துகளை அறியும் வாய்ப்புக் கிடைத்தது. படிப்பு முடிந்ததும் தனது கிராமத்திற்குத் திரும்பி புத்தப் பள்ளியில் கற்பித்தல் பணியில் ஈடுபட்டார்.  
அக்காலத்தில் தொழிலாளர் இயக்கத்தில் சேர விரும்பிய பல தமிழர்களில் ஒருவரான அந்தோனிப்பிள்ளை சிங்களம் கற்க விரும்பினார். அதற்காகக் கரோலினை நாடினார். அந்தோனிப்பிள்ளை தமிழ் கிறித்தவர்; கரோலின் சிங்கள பௌத்தர். அந்தோனிப்பிள்ளையை விட கரோலின் ஆறுவயது மூத்தவர்; ஆயினும் இருவரும் 1939 இல் திருமணம் செய்துகொண்டனர். இவர்களுக்கு நான்கு குழந்தைகள் உள்ளனர்.
# கரோலின் அந்தோனிப்பிள்ளை

## போருக்கு முந்தைய செயல்பாடுகள்

கரோலின் 1931 இல், அரசியலில் ஈடுபடத் தொடங்கினார். அவரது சகோதரருக்கு தேர்தலில் போட்டியிட பெரும் உதவியாகவும் இருந்தார். இது சமூக நீதிக்கான அவரது உறுதிப்பாட்டை ஆழப்படுத்தியது. குடியேற்ர அரசாங்கத்தால் புறக்கணிக்கப்பட்ட இரண்டாம் உலகப் போரின் இலங்கைப் போர் வீரர்களுக்கு சமமான உரிமைகளைப் பெறுவதற்காக அவர் பல எதிர்ப்புப் பேரணிகளில் பங்கு கொண்டார். 1935 ஆம் ஆண்டில், இவருடைய சகோதரர்கள் ஹாரி, பிலிப், இராபர்ட் ஆகியோருடன் இணைந்து, இலங்கையின் முதல் அரசியல் கட்சியான லங்கா சமசமாஜக் கட்சியை நிறுவ உதவியாக இருந்தார். அந்தோனிப்பிள்ளையைத் திருமணம் செய்த பின்பு இருவரும் இலங்கையின் மலையகத்திற்குச் சென்று அங்குள்ள மலையகத் தமிழர்களின் தொழிலாளர் குழுக்களை ஒழுங்கமைத்தனர்.
# கரோலின் அந்தோனிப்பிள்ளை

## போருக்குப் பிந்தைய செயற்பாடுகள்

போருக்குப் பின்னர், அந்தோனிப்பிள்ளையும் கரோலினும் மதுரைக்குத் திரும்பிச் சென்று, தொழிற்சங்க நடவடிக்கைகளில் ஈடுபட்டனர். மதுரையில், நெசவுத் தொழிலாளர்களின் நலனுக்காகப் பல ஆர்ப்பாட்டங்களில் ஈடுபட்டு, அவர்களுக்காகத் தொழிற்சங்கக் கோரிக்கைகளைப் பெற்றுக் கொடுத்தார்.
# படிகக்கூடு ஆற்றல்

படிகத் திண்மம் ஒன்றின் **படிகக்கூடு ஆற்றல்** (Lattice Energy) என்பது அயனிகள் ஒன்றாய்ச் சேர்ந்து, சேர்மம் ஒன்றின் மூலக்கூற்றினை உருவாக்கும் போது வெளியிடப்படும் ஆற்றலாகும். சேர்மத்தை உருவாக்கும் பொருட்டு அயனிகள் இணையும் போது தேவைப்படும் பிணைப்பு விசையை அளவிட இது பயன்படுகிறது. இந்தப் படிகக்கூடு ஆற்றலானது சேர்மத்தின் பல செயல்முறைப் பண்புகளான கரைதிறன், கடினத்தன்மை மற்றும் எளிதில் ஆவியாகக்கூடிய தன்மை ஆகியவற்றோடு மிக நெருங்கிய தொடர்புடைய பண்பாகும். படிகக்கூடு ஆற்றலானது, போர்ன் - ஏபர் சுழற்சியைப் பயன்படுத்தி கணக்கிடப்படுகிறது அல்லது வருவிக்கப்படுகிறது. அயனிச்சேர்மங்களின் நிலைத்தன்மையை விளக்குவதற்கு படிகக்கூடு ஆற்றல் பயன்படுத்தப்படுகிறது. வாயு நிலையிலுள்ள அயனிகளைப் பிரித்தெடுப்பதில் உள்ள சிரமத்தின் காரணமாக, படிகக்கூடு ஆற்றலை நேரடியாக மதிப்பிட முடியாது. ஆனால், இந்த ஆற்றல் மதிப்பினை போர்ன்-ஏபர் சுழற்சியைப் பயன்படுத்தி கணக்கிடலாம்.
# மோனோசோடியம் பாசுபேட்டு

**மோனோசோடியம் பாசுபேட்டு** (*Monosodium phosphate*) என்பது சோடியம் டையைதரசன் பாசுபேட்டு (H2PO4−) எதிர்மின் அயனியுடன் சேர்ந்திருக்கும் ஒரு கனிம வேதியியல் சேர்மமாகும். இதை ஒற்றைக்கார சோடியம் பாசுப்பேட்டு, சோடியம் டையைதரசன் பாசுபேட்டு மற்றும் எம்.எசு.பி என்ற சுருக்கப் பெயர்களாலும் அழைப்பர். அறியப்படுகின்ற பல சோடியம் பாசுபேட்டுகளுள் ஒன்றான இதுவும் பொதுவான தொழிற்சாலை பயன்பாட்டு வேதிப்பொருளாகும். நீரிலி வடிவத்திலும் ஒற்றை மற்றும் இருநீரேற்று வடிவபாசுபேட்டுகளாகவும் மோனோசோடியம் பாசுபேட்டு காணப்படுகிறது .
# மோனோசோடியம் பாசுபேட்டு

## தயாரிப்பு

பாசுபாரிக் அமிலத்தை பகுதி நடுநிலையாக்கல் வினையின் மூலம் மோனோசோடியம் பாசுபேட்டு தயாரிக்கப்படுகிறது. இச்சேர்மத்தின் காடித்தன்மை எண் (pKa) மதிப்பு 6.8-7.2 என கணக்கிடப்பட்டுள்ளது. இம்மதிப்பு pKa வை உறுதிப்படுத்தும்போது காணப்படும் இயற்பிய வேதியியல் தன்மைகளை அடிப்படையாகக் கொண்டதாகும் .  
169 °செல்சியசு வெப்பநிலைக்கு மேலாக மோனோ சொடியம் பாசுபேட்டை சூடுபடுத்தும்போது தொடர்புடைய சோடியம் அமில பைரோபாசுபேட்டு உருவாகிறது  
:2 NaH<sub>2</sub>PO<sub>4</sub> → Na<sub>2</sub>H<sub>2</sub>P<sub>2</sub>O<sub>7</sub> + H<sub>2</sub>O
# மோனோசோடியம் பாசுபேட்டு

## பயன்கள்

உணவுகளிலும் நீரை தூய்மையாக்கும் செயல்முறையிலும் பாசுபேட்டுகள் பயன்படுகின்றன. இவ்வுப்பு போன்ற பல்வேறு வகையான சோடியம் பாசுபேட்டு கலவைகளை பயன்படுத்துவதன் மூலம் pH மதிப்பு பொதுவாகச் சரிசெய்யப்படுகிறது. சோடியம் குளோரைடு சமான அல்லது இ-மதிப்பு 0.49 என்றும் 4.5 பகுதி தண்ணீரில் இவ்வுப்பு கரையுமென்றும் கூறப்படுகிறது.
# மோனோசோடியம் பாசுபேட்டு

## பயன்கள்

### உணவு சேர்பொருள்

விலங்கு உணவுப் பொருள்கள், பற்பசைகள், ஆவியாக்கப்படும் பால் ஆகியவற்றில் மோனோ சோடியம் பாசுபேட்டு உணவு சேர் பொருளாகப் சேர்க்கப்படுகிறது. பாகுமை மிகுத்தல் முகவராகவும், பால்மமாக்கியாகவும் இச்சேர்மம் பயன்படுத்தப்படுகிறது.
# மோனோசோடியம் பாசுபேட்டு

## பயன்கள்

### மக்னீசியம் கண்டறிதல்

உப்புகளில் மக்னீசியம் உள்ளதாவென கண்டறியும் சோதனைகளில் மோனோ சோடியம் பாசுபேட்டு பயன்படுகிறது. மக்னீசியம் கலந்துள்ள ஓர் உப்புடன் அமோனியம் குளோரைடு, அமோனியம் ஐதராக்சைடு, மோனோசோடியம் பாசுபேட்டு ஆகியவற்றை நீரிய அல்லது நீர்த்த ஐதரோ குளோரிக் அமிலக் கரைசலுடன் சேர்த்து வினைபுரியச் செய்தால் வெண்மை நிற வீழ்படிவு தோன்றும். இவ்வாறு வீழ்படிவு தோன்றுவது மக்னீசிய அயனிகளின் இருப்பை தெரிவிக்கிறது.
# நேசனல் மெட்ரிக் மேல்நிலைப் பள்ளி

**நேசனல் மெட்ரிக் மேல்நிலைப் பள்ளி** என்பது தமிழ்நாட்டின் கோயம்புத்தூர் மாவட்டம், மேட்டுப்பாளையம், நேசனல் நகரில் செயற்பட்டுவரும் மெட்ரிக் மேல்நிலைப்பள்ளி ஆகும். இங்கு 12 ஆம் வகுப்புவரை வகுப்புகள் உள்ளன. 2003ஆம் ஆண்டில் தொடங்கப்பட்ட இந்தப் பள்ளியில் மாணவர்களின் திறனை வளர்க்கும் விதமாக இலக்கிய மன்றம், அப்துல்கலாம் அறிவியல் மன்றம், கணிணி ஆய்வகம், நூலகம் போன்றவை செயல்படுகின்றன.
# நேசனல் மெட்ரிக் மேல்நிலைப் பள்ளி

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
# செயசிறீ காடில்கர் பாண்டே

**செயசிறீ காடில்கர் பாண்டே** (*Jayshree Khadilkar Pande*) என்பவர் ஓர் இந்திய சதுரங்க விளையாட்டு வீராங்கனை ஆவார். இவர் 1962 ஆம் ஆண்டு ஏப்ரல் மாதம் 25 ஆம் நாள் பிறந்தார். 1979 ஆம் ஆண்டு பெண் அனைத்துலக மாசுட்டர் என்ற பட்டம் இவருக்கு வழங்கப்பட்டது. இந்த தகுதியைப் பெற்ற முதலாவது இந்திய சதுரங்க வீராங்கனை என்ற பெருமை இவருக்கு உண்டு . இந்திய பெண்கள் சாம்பியன் பட்டத்தை நான்கு முறை செயசிறீ வென்றுள்ளார்  
.  
காடில்கர் சகோதரிகள் வசந்தி , செயசிறீ, ரோகிணி மூவரும் இந்திய பெண்கள் சதுரங்கச் சாம்பியன் பட்டப் போட்டிகளில் ஆதிக்கம் செலுத்தினர். போட்டிகளின் முதல் பத்தாண்டுகளில் அனைத்து பட்டங்களையும் இவர்களே வென்றனர் .
# லேடீஸ் அன்ட் ஜென்டில்வுமன்

**லேடீஸ் அன்ட் ஜென்டில்வுமன்** (*Ladies and Gentlewomen*) இது தமிழ் மொழியில் வந்துள்ள ஆவணப்படமாகும். மாலினி ஜீவரத்னம் இயக்கிய இதனை பா. ரஞ்சித் தயாரித்துள்ளார். ஓரினச் சேர்க்கையாளர்களின் வாழ்க்கை, காதல் மற்றும் தற்கொலை போன்றவற்றை இபடம் பேசுகிறது. இதில் இசையமைப்பாளர் ஜஸ்டின் பிரபாகரன் அவர்களுக்கான பாடல் ஒன்றை தந்துள்ளார். மேலும் தமயந்தி, குட்டி ரேவதி ஆகியோர் பாடல்களை எழுதியுள்ளனர்.
# லேடீஸ் அன்ட் ஜென்டில்வுமன்

## கதை

திஜா மற்றும் பிஜா ஆகிய இருவரின் வாழ்க்கையை இந்த ஆவணப் படம் விவரிக்கிறது, இராஜஸ்தானில் இருந்த ஓரினச் சேர்க்கையாளர்களின் கதையையும், தமிழ்நாட்டின் வாய்வழிக்கதையாக சொல்லப்பட்டு வந்த பாப்பாத்தி மற்றும் கருப்பாயி ஆகியவர்களைப் பற்றி பேசுகிறது.. சமூகத்தில் வாழும் சமூகச் செயல்பாட்டாளர்கள், பத்திரிக்கையாளர்கள், வழக்குரைஞர்கள் மற்றும் பொதுமக்கள் ஆகியோர்களில் அகனள், அகனன், ஈரர், திருனர் போன்றோர் உள்ளடங்கியிருப்பார்கள். ஓரினச் சேர்க்கையாளர்களை ஆணவக் கொலைகளிலிருந்து தடுப்பதும், அவர்களை விந்தையான மனிதர்களாக பார்க்காமலிக்கச் செய்வதும், அவர்களின் தற்கொலை முயற்சியைத் தடுப்பதுவுமே தனது முக்கிய நோக்கமென இயக்குநர் தெரிவித்திருந்தார்.
# லேடீஸ் அன்ட் ஜென்டில்வுமன்

## தயாரிப்பு

ஓராண்டுக்கும் மேற்பட்டு இதற்கான ஆராய்ச்சியில் ஈடுபட்டு முடிவில் இப்படத்தை முடிக்க மூன்றாண்டுகள் ஆகி விட்டதென இயக்குநர் தெரிவித்திருந்தார். ஓரினச் சேர்க்கையாளர்களின் இறப்பும், அவர்களின் வேதனையும் அனைவருக்கும் தெரியப்படுத்தப்பட வேண்டுமென்பதே தனது முக்கிய குறிக்கோளாக இருந்தது என அவர் மேலும் தெரிவித்தார்.. 85க்கும் மேற்பட்ட இது போன்ற விந்தையான பெண்களை தனது ஆராய்ச்சியில் சந்தித்ததாகவும், அவர்களில் பெரும்பாலோனோர் தங்களை வெளிப்படுத்திட விரும்பவில்லை எனவும் தெரிவிக்கிறார்.
# லேடீஸ் அன்ட் ஜென்டில்வுமன்

## விருதுகள்

நார்வே தமிழ்த் திரைப்பட விழாவில் சிறந்த ஆவணப்பட விருதினை பெற்றது. புனே பன்னாட்டு விந்தைத் திரைப்பட விழாவில் திரையிடுவதற்கு தகுதி பெற்றது. மேலும் உலக அளவில் பல பாராட்டுகளை இது பெற்றது. சென்னை பன்னாட்டு விந்தைத் திரைப்பட விழா, பெங்களூரு பன்னாட்டுவிந்தைத் திரைப்பட விழா, ஐதரபாத் பன்னாட்டு விந்தைத் திரைப்பட விழா போன்றவற்றில் இது பலரது பாராட்டையும் பெற்றது.  
;2017 சென்னை ரெயின்போ திரைப்பட விழா
- வெற்றி: சிறந்த ஆவணப்படம்  
;2017 நார்வே தமிழ்த் திரைப்பட விழா
- வெற்றி: சிறந்த ஆவணப்படம்
# எஸ். பி. கே. மெட்ரிக் மேல்நிலைப் பள்ளி

**எஸ்.பி.கே. மெட்ரிக் மேல்நிலைப் பள்ளி** (*SPK Matriculation Hr.Sec.School*) என்பது தமிழ்நாட்டின், நாமக்கல் மாவட்டம், திருச்செங்கோட்டில் உள்ள ஒரு மேநிலைப் பள்ளியாகும்.
இப்பள்ளியானது 2002 ஆண்டு துவக்கப்பட்ட பள்ளியாகும். 2018 ஆண்டு காலகட்டத்தில் இப்பள்ளியில் 1200 மாணவர்கள் பயின்று வருகின்றனர். இரு பாலருக்கும் தனித்தனி விடுதி வசதி உள்ளது.
# கீழ்க்கால் வெளியெலும்பு

**கீழ்க்கால் வெளியெலும்பு** கீழ்க்காலில் உள்ள இரு எலும்புகளில் மெல்லிய வெளி எலும்பு ஆகும். இது மேல் மற்றும் கீழ் கீழ்க்கால் எலும்பு மூட்டு மேலும் கணுக்கால் மூடில் பங்கு வகிக்கிறது. இது முழங்கால் மூடில் பங்குபெறவில்லை.
# கீழ்க்கால் வெளியெலும்பு

## அமைப்பு

கீழ்க்கால் எலும்புகளில் இது மெல்லிய எலும்பு ஆகும். இது ஒரு நீளமான உருளை வடிவ எலும்பு ஆகும். இவ்வெலும்பு மேல் முனை, கீழ் முனை மற்றும் நடுவே தண்டு பகுதியை கொண்டது.
# கீழ்க்கால் வெளியெலும்பு

## குருதி ஊட்டம்

கீழ்க்கால் வெளியெலும்பு தமக்கு தேவையான குருதி ஊட்டத்தை கீழ்க்கால் வெளியெலும்பு தமனி (ஆங்கிலம்:**Fibular artery**) மூலம் பெறுகிறது.
# ஐ ஸ்பிட் ஆன் யுவர் கிரேவ் (2010 திரைப்படம்)

***ஐ ஸ்பிட் ஆன் யுவர் கிரேவ்*** என்பது 2010 இல் வெளிவந்த அமெரிக்கத் திரைப்படம் ஆகும். இத்திரைப்படம் 1978 ஆம் ஆண்டு வெளியான *ஐ ஸ்பிட் ஆன் யுவர் கிரேவ்* திரைப்படத்தினை அதே பெயரில் மறு ஆக்கம் செய்வதாகும். இத்திரைப்படம் ஸ்டீவன் ஆர். மன்ரோ என்பவரால் இயக்கப்பட்டது.  
சாரா பட்லர், சாத் லிண்ட்பெர்கின், டேனியல் பிரஞ்சுஸ், ரோட்னி ஈஸ்ட்மன், ஜெஃப் பிரன்சன், மற்றும் ஆண்ட்ரூ ஹோவர்ட் ஆகியோர் இத்திரைப்படத்தில் நடித்திருந்தனர்.
# ஐ ஸ்பிட் ஆன் யுவர் கிரேவ் (2010 திரைப்படம்)

## நடிகர்கள்

- சாரா பட்லர் - ஜெனிபர் ஹில்ஸ்
- ரோட்னி ஈஸ்ட்மேன் - ஆண்டி
- டேனியல் பிரான்சிஸ் -ஸ்டான்லி
- ஜெஃப் பிரான்சன் ஜான் "ஜானி" மில்லர்
- ஆண்ட்ரூ ஹோவர்ட் ஷெரீஃப் ஸ்டோர்ச்
- சாட் லிங்பெர்க் என மத்தேயு, பிளம்பர்
- வால்டர் டிரேசி - ஏர்ல்
- மேல்லி மில்லிங்கன் - திருமதி. ஸ்டோர்ச், ஷெரிப் மனைவி
- சாக்சன் ஷார்பினோ ஷெரிப் மகள்
- அம்பர் விடியல் லாந்துரம் வாயு நிலையத்தில் வேலைசெய்யும் பெண்
# ஐ ஸ்பிட் ஆன் யுவர் கிரேவ் (2010 திரைப்படம்)

## தொடர்கள்

இத்திரைப்படத்தின் தொடர்ச்சியாக *ஐ ஸ்பிட் ஆன் யுவர் கிரேவ் 2* என்ற படம் வெளியிடப்பட்டது. ஸ்டீவன் ஆர். மன்றோ இத்திரைப்படமத்தை இயக்கியுள்ளார். செப்டம்பர் 20, 2013 அன்று இத்திரைப்படம் வெளிவந்தது.
# முழங்காற்சில்லு

**முழங்காற்சில்லு** முழங்கால் மூட்டின் ஒரு பகுதியாகும். இது தொடை எலும்பின் கீழ் முனையில் அமைந்துள்ளதால் முழங்கால் மூட்டின் முன்புற மூட்டு பகுதி பாதுகாக்கப்படுகிறது. இது ஒருசில பாலூட்டிகளைத் தவிர்த்து மற்ற எல்லா பாலூட்டிகளிலும் காணப்படுகிறது.
# முழங்காற்சில்லு

## அமைப்பு

இது சில்லு வகை சிறுவெலும்பு ஆகும். முழங்காற்சில்லு முக்கோண வடிவம் கொண்டது. இதன் கூம்பு வடிவம் கீழ்நோக்கி அமைந்துள்ளது.
# மேரி கார்ட்ரைட்

**டேம் மேரி லூசி கார்ட்ரைட்** (Mary Cartwright) (திசம்பர் 17, 1900 - ஏப்ரல் 3, 1998) பிரித்தானிய கணிதவியலாளர். இவர் ஜெ. இ. லிட்டில்வுட்டுடன் சேர்ந்து ஆய்வு செய்த முதல் பெண் கணிதவியலாளர். அந்த தேற்றம் தற்பொழுது ஒழுங்கின்மை கோட்பாடு என அழைக்கப்படுகிறது. இவர் கல்வி கற்கும் பொழுது பல தேற்றங்களுக்கு ஏராளமான தீர்வுகளைக் கண்டுபிடித்துள்ளார். அவற்றில் பட்டாம்பூச்சி விளைவு ஒரு எடுத்துக்காட்டாக உள்ளது.
# மேரி கார்ட்ரைட்

## இளமைப் பருவம் மற்றும் கல்வி

கார்ட்ரைட் ஐன்ஹொ, நார்தாம்டன்ஷிரெ, ஐன்ஹொவில் பிறந்தார். இவரது தந்தை வில்லியம் டிங்பை கார்ட்ரைட் தேவாலயத்தில் பணிபுரிந்து வந்தார். இவருடன் பிறந்தவர்கள் நான்கு பேர். ஜான் (பிறப்பு 1896), நிகெல் (பிறப்பு 1898), ஜேன் (பிறப்பு 1905) மற்றும் வில்லியம் (பிறப்பு 1907). இவர் லெமிங்டன் உயர்நிலைப் பள்ளியில் ஆரம்பக் கல்வி பயின்றார்.(1912–1915) பிறகு, பாஸ்கொம்பே, கிராவெலி மனார் பள்ளியிலும், கோடோல்பின் பள்ளியிலும் உயர் கல்வி பயின்றார்(1915-1919).  
செயின்ட் ஹக்ஸ் கல்லூரி, ஆக்சுபோர்டில் கணிதம் பயின்று 1923இல் முதல் வகுப்பில் தேர்ச்சியடைந்தார். 1928 ஆம் ஆண்டில் ஆக்ஸ்போர்டில் முனைவர்பட்டம் பெறுவதற்கு முன், அவர் பக்கிங்ஹாம்ஷையரில், வொய்கெம்பே அபே பள்ளியிலும், வோர்செஸ்டரில் ஆலிஸ் ஒட்லி பள்ளியிலும் கற்றுக்கொண்டார்.
# மேரி கார்ட்ரைட்

## தொழில்

1936இல் கார்ட்ரைட் கிரிட்டன் கல்லூரியில் கணித ஆராய்ச்சியாளராகப் பணிபுரிந்தார். 1938இல் தனது ஆராய்ச்சியில் பெரும் தாக்கத்தை ஏற்படுத்திய புதிய திட்டத்தில் பணிபுரிந்தார். அப்போது அறிவியல் மற்றும் தொழில்துறை அறிவியல் ஆராய்ச்சித் துறையிலிருந்து சில வகையீட்டு சமன்பாடுகளை மாதிரி வானொலி மற்றும் ரேடார் சேவைக்காக குறிப்பாணை அனுப்பியது. அவர்கள் இலண்டனிலுள்ள கணித அமைப்பை அணுகி இச் சமன்பாடுகளைத் தீர்க்கவல்ல கணிதவியலாளர்களின் உதவியை நாடியது. கார்ட்ரைட் இதில் விருப்பங்கொண்டு அச் சமன்பாடுகளைத் தீர்க்க முயன்றார். ஆனால் அதில் மறைந்துள்ள உட்கருத்துகள் தெரியாததால் லிட்டில்வுட்டின் உதவியை நாடினார். அவர்கள் இருவரும் சேர்ந்து ஆய்வு மேற்கொண்டு தீர்வுகளை அடைந்தனர்.  
1945இல் ஹெர்மைடின் விகிதமுறா எண் ¶ (பை) தேற்றத்தை எளிமைப்படுத்தினார். அவருடைய இந்த பங்களிப்பு "சயின்டிபிக் இன்பெரன்ஸ்" என்னும் புத்தகத்தில் அரோல்டு ஜெப்ரீசு' என்பவரால் எழுதப்பட்டது. 1947இல் ராயல் சமூகத்தின் உறுப்பினராகத் தேர்ந்தெடுக்கப்பட்டார். இதனால் அந்த அமைப்பின் முதல் பெண் கணிதவியலாளர் என்ற பெருமை அவருக்கு கிடைத்தது.
# மேரி கார்ட்ரைட்

## இறப்பு

இவர் 1998இல் 'மிட்ஃபீல்டு லாட்ஜ் மருத்துவமனை, கேம்பிரிட்சுவில் இறந்தார்.
# போத்தா பிரத்தியுசா

**போத்தா பிரத்தியுசா** (*Bodda Pratyusha*) என்பவர் இந்தியவைச் சேர்ந்த சதுரங்க வீராங்கனை ஆவார் . இவர் ஆந்திரப்பிரதேச மாநிலம், கிழக்கு கோதாவரி மாவட்டத்திலுள்ள துனி என்ற நகரில் 1997 ஆம் ஆண்டு பிறந்தார். இந்நகரிலுள்ள சிறீ பிரகாசு வித்யா நிகேதனில் கல்வி கற்றார். 2012 ஆம் ஆண்டு இந்திய சதுரங்க சாம்பியன் பட்டப் போட்டியின் 17 வயதுக்கு உட்பட்டோர் பிரிவில் சாம்பியன் பட்டம் பெற்றார் . 2015 ஆம் ஆண்டு ஏப்ரல் மாதத்தில் பெண்கள் அனைத்துலக மாசுட்டர் என்ற பட்டத்தையும் வென்றார் .  
2016 சூன் மாதத்தின் நிலவரப்படி பிடே வழங்கும் உலக தரவரிசை புள்ளிகள் பிரதியுசாவிற்கு 2346 என இருந்தது. கோனேரு அம்பி, துரோணவள்ளி அரிகா மற்றும் இலட்சுமி சாகிட்டி ஆகியோரை அடுத்து போத்தா பிரதியுசா நான்காவதாக பெண்கள் அனைத்துலக மாசுட்டர் பட்டம் வென்ற தெலுங்குப் பெண்ணாகக் கருதப்படுகிறார் . என்.வி.எசு. இராம இராசு இவருக்குப் பயிற்சியாளராக இருக்கிறார்.
# சிறந்த நடிகருக்கான பிலிம்பேர் விருது - தெலுங்கு

**சிறந்த நடிகருக்கான பிலிம்பேர் விருது – தெலுங்கு** என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தெலுங்குத் திரைப்படத்துறையில் சிறப்பான நடிப்பை வெளிப்படுத்தும் நடிகருக்கு வழங்கப்படுகிறது. இந்த விருது 1972 இல் சிறந்த நடிகருக்கான விருதாகவும் சேர்க்கப்பட்டது.
# சிறந்த நடிகருக்கான பிலிம்பேர் விருது - தெலுங்கு

## சிறந்தவர்கள்

| பெரும்பாலான விருதுகளைப் பெற்ற நடிகர் | சிரஞ்சீவி | 7 |
| --- | --- | --- |
| பெரும்பாலான பரிந்துரைப்புகள் | ஜூனியர் என்.டி.ஆர் | 9 |
| எப்போதும் வெற்றிபெறாமல் பெரும்பாலும் பரிந்துரை செய்யப்பட்ட நடிகர் | பிரபாஸ் | 7 |
| மிகப்பெரிய வெற்றி பெற்றவர் | ஏஎன்ஆர் | 70 |
| இளவயதில் வெற்றி பெற்றவர் | உதய் கிரண் | 21 |  
- அல்லு அர்ஜூன் என்பவர் சிறந்த நடிகருக்கான பிலிம்பேர் விருது - தெலுங்கு மற்றும் பிபிலிம்பேர் விமர்சகர்கள் விருது ஆகிய இரண்டையுமே வென்ற முதல் நடிகர்.
- 70 களில் நான்கு முறை விருதினை வென்றவர் சோபன் பாபு ஆவார். கிருஷ்ணம் ராஜூ என்பவர் 80 களில் மூன்று முறை விருதினை வென்றுள்ளார். சிரஞ்சீவி மற்றும் வெங்கடேஷ் ஆகியோர் 90களில் மூன்று முறை விருதுகளை வென்றுள்ளனர். இதுவரை 2010களில் மூன்று முறை விருதுகளை பெற்றவர் நடிகர் மகேஷ் பாபு ஆவார்.
- (1974-1976) என தொடர்ச்சியாக விருதுகளை வென்ற நடிகர் சோபன் பாபு மட்டுமே
# சிறந்த நடிகருக்கான பிலிம்பேர் விருது - தெலுங்கு

## பல வெற்றியாளர்கள்

- **7 வெற்றி** : சிரஞ்சீவி
- **5 வெற்றி** : மகேஷ் பாபு
- **4 வெற்றிகள்** : சோகன் பாபு , கிருஷ்ண ராஜா
- **3 வெற்றிகள்** : அக்கினேனி நாகேஸ்வர ராவ் , கமல் ஹாசன் , வெங்கடேஷ் , அல்லு அர்ஜூன்
- **2 வெற்றிகள்** : ராஜசேகர் , என்.டி.ராமா ராவ் ஜூனியர்.
- **இளைய வெற்றியாளர்** : உதய் கிரன்
# சிறந்த நடிகருக்கான பிலிம்பேர் விருது - தெலுங்கு

## வென்றவர்கள்

| 2018 | ராம் சரண் | சிட்டிபாபு | *ரங்கஸ்தலம்* |  |
| --- | --- | --- | --- | --- |
| - | 2017 | விஜய் தேவரகொண்டா | டாக்டர் அர்ஜூன் ரெட்டி | *அர்ஜுன் ரெட்டி* |
| 2016 | ஜூனியர் என்டிஆர் | அபிராம் | *நானாக்கு பிரம்த்தோ* |  |
| 2015 | மகேஷ் பாபு | ஹர்ச வர்த்தன் | *சீமந்துடு* |  |
| 2014 | அல்லு அர்ஜுன் | லக்கி | *ரேசு குர்ரம்* |  |
| 2013 | மகேஷ் பாபு | சின்னோடு | *சீதாம்மா வீட்டுலோ சிரிமல்லி செட்டு* |  |
| 2012 | பவன் கல்யாண் | வெங்கடரத்னம் நாயுடு / கபர் சிங் | *கபர் சிங்* |  |
| 2011 | மகேஷ் பாபு | ஜி. அஜய் குமார் / சின்னா | *தூக்குடு* |  |
| 2010 | அல்லு அர்ஜுன் | கேபிள் ராஜூ | *வேதம்* |  |
| 2009 | ராம் சரண் | ஹர்ஷா / பைரவா | *மகதீரா* |  |
| 2008 | அல்லு அர்ஜுன் | கிருஷ்ணா | *பருகு* |  |
| 2007 | ஜூனியர் என்டிஆர் | ராஜா | *யமதொங்கா* |  |
| 2006 | மகேஷ் பாபு | கிருஷ்ண மனோகர் / பாண்டு | *போக்கிரி* |  |
| 2005 | சித்தார்த் | சந்தோஸ் | *நுவ்வொஸ்தானண்டே நேனொத்தண்டானா* |  |
| 2004 | சிரஞ்சீவி | சங்கர் பிரசாத் | *சங்கர் தாதா எம்.பி.பி.எஸ்* |  |
| 2003 | மகேஷ் பாபு | அஜய் வர்மா | *ஒக்கடு* |  |
| 2002 | சிரஞ்சீவி | இந்திரசேனா ரெட்டி/ சங்கர் நாராயணா | *இந்திரா* |  |
| 2001 | **உதய் கிரண்** | ரவி | *நுவு நேனு* |  |
| 2000 | வெங்கடேஷ் | மகாதேவ நாயுடு  
அபிராம் | *ஜெயம் மனதே ரா* |  |
| 1999 | சிரஞ்சீவி | சிம்மாத்திரி  
சின்னையா | *சினேகம் கோசம்* |  |
| 1998 | வெங்கடேஷ் | கணேஷ் | *கணேஷ்* |  |
| 1997 | நாகார்ஜுன் | அன்னமாச்சாரியார் | *அன்னமய்யா* |  |
| 1996 | வெங்கடேஷ் | ராகேஷ் | *தர்ம சக்கரம்* |  |
| 1995 | மோகன் பாபு | பெத்தராயூடு  
ராஜா | *பெத்தராயூடு* |  |
| 1994 | ராஜசேகர் | கொமரண்ணா/அண்ணா | *அண்ணா* |  |
| 1993 | சிரஞ்சீவி | சுபாஸ் சந்திர போஸ் | *முதா மெஸ்த்ரி* |  |
| 1992 | சிரஞ்சீவி | மாதவா | *ஆப்தபந்தவூடு* |  |
| 1991 | அக்கினேனி நாகேஸ்வர ராவ் | சீதாராமையா | *சீதாரமய்யா காரி மனவளு* |  |
| 1990 | ராஜசேகர் | விக்ரம் | *மகாடு* |  |
| 1989 | கமல்ஹாசன் | ஜி.கே. ராயூடு  
சந்திரன் | *இந்திருடு சந்திருடு* |  |
| 1988 | கிருஷ்ணம் ராஜூ | கிருஷ்ண மூர்த்தி | *அந்திம தீர்ப்பு* |  |
| 1987 | அக்கினேனி நாகேஸ்வர ராவ் | ஆனந்த ராவ் | *ஆத்மா பந்துவுலு* |  |
| 1986 | கிருஷ்ணம் ராஜூ | தந்திரா பாபராயுடு | *தந்திரா பாபராயுடு* |  |
| 1985 | சிரஞ்சீவி | மத்துசுதன ராவ் / சின்ன பாபு | *விஜய்தா* |  |
| 1984 | கிருஷ்ணம் ராஜூ | பிராம்மனா  
ரவி | *பொப்லி பிராமணா* |  |
| 1983 | கமல்ஹாசன் | பாலகிருஷ்ணன் | *சகர சங்கமம்* |  |
| 1982 | சிரஞ்சீவி | நரசிம்ம மூர்த்தி | *சுபலெகா* |  |
| 1981 | கமல்ஹாசன் | சுந்தரம் ரங்கா | *ஆகாலி ராஜ்யம்* |  |
| 1980 | **சோமயாஜூலு** | சங்கரபிரகம் சங்கர சாஸ்திரி | *சங்கராபரணம்* |  |
| 1979 | சோபன் பாபு | சிறீதர ராவ்  
ராஜா | *கார்த்திக தீபம்* |  |
| 1978 | **சந்திரமோகன்** | கோபாலகிருஷ்ணா | *பதாஹரல்ல வயசு* |  |
| 1977 | கிருஷ்ணம் ராஜூ | ஹரி  
கிருஷ்ணா | *அமரதீபம்* |  |
| 1976 | சோபன் பாபு | சோபநாத்ரி | *சோகடு* |  |
| 1975 | சோபன் பாபு | நரேன் | *ஜீவன ஜோதி* |  |
| 1974 | சோபன் பாபு | ராஜா | *கேடி பாபேய்* |  |
| 1973 | அக்கினேனி நாகேஸ்வர ராவ் | அபி | *மருபுரணி மானிஷி* |  |
| 1972 | என். டி. ராமராவ் | ராகவ ராவ் | *பாடி பண்டுலு* | } |
# சிறந்த நடிகருக்கான பிலிம்பேர் விருது - தெலுங்கு

## பரிந்துரைகள்

- **2017:**
- பிரபாஸ் - பாகுபலி 2
- ஜூனியர் என்டிஆர் - ஜெய் லவ குசா
- சிரஞ்சீவி - கேடி நம்பர் 150
- நந்தமூரி பாலகிருஷ்ணா - கௌதமிபுத்ர சதகர்ணி
- வெங்கடேசு - குரு
- **2016:**
- அல்லு அர்ஜுன் - சராநாயூடு
- நாகார்ஜூனா - தோழா
- நாக சைதன்யா - பிரேமம்
- நானி - ஜென்டில்மேன்
- ராம் சரண் - துருவா
- **2015:**''
- அல்லு அர்ஜுன் – *த/பெ சத்தியமூர்த்தி*
- நானி - *பாலே பாலே மகாதிவோய்*
- ஜூனியர் என்டிஆர் - *டெம்பர்*
- பிரபாஸ் - *பாகுபலி*
- **2014:**''
- வெங்கடேசு - *திர்சியம்*
- நாகார்ஜூனா - *மனம்*
- சர்வானந்த் - *ரன் ராஜா ரன்*
- மோகன் பாபு - *ரவுடி*
- **2013:**''
- நித்தின் - *குண்டே ஜாரி கல்லந்தய்யிந்தி*
- பவன் கல்யாண் - *அத்தாரிண்டிகி தாரேதி*
- பிரபாஸ் - *மிர்ச்சி*
- ராம் சரண் - *நாயக்*
- **2012: பவன் கல்யாண் – *கபர் சிங்***
- மகேஷ் பாபு – *பிஸ்னஸ் மேன்*
- ராம் சரண் – *ரச்சா*
- நாகார்ஜூனா – *டமருகம்*
- நித்தின் – *இஸ்க்*
- **2011:**
- நந்தமூரி பாலகிருஷ்ணா – *சிறீ ராம ராஜ்ஜியம்*
- நாகார்ஜூனா – *ரஜண்ணா*
- பிரபாஸ் – *மிஸ்டர் பர்பெக்ட்*
- Ram – *கண்டிரீகா*
- **2010:**
- நந்தமூரி பாலகிருஷ்ணா – *சிம்மா*
- ஜூனியர் என்டிஆர் – *அதுர்ஸ்*
- ரானா தக்குபாடி – *லீடர்*
- நாக சைதன்யா – *ஏ மாய சேசாவே*
- **2009:**
- ரவி தேஜா – *கிக்*
- அல்லு அர்ஜுன் – *ஆர்யா 2*
- கமல்ஹாசன் – *ஈநாடு*
- பிரபாஸ் – *ஏக் நிரன்ஜன்*
- **2008:**
- ராம் – *ரெடி*
- பவன் கல்யாண் – *ஜல்சா*
- ஜூனியர் என்டிஆர் – *கந்திரி*
- ரவி தேஜா – *கிருஷ்ணா*
- **2007:**
- ராஜேந்திரபிரசாத் – *மீ ஸ்ரேயொபிலாஷி*
- சிறீகாந்த் – *ஆப்ரேசன் துரியோதனா*
- வெங்கடேசு – *ஆதவரி மாட்டலக்கு அர்த்தாலு வேருலே*
- அல்லு அர்ஜுன்-தேசமுதுரு
- **2006:**
- சித்தார்த் - *பொமரில்லு*
- நாகார்ஜூனா - *ஸ்ரீ ராமதாஸு*
- ஜூனியர் என்டிஆர் - *ராக்கி*
- **2005:**
- வெங்கடேசு – *சங்கராந்தி*
- நாகார்ஜூனா – *சூப்பர்*
- மகேஷ் பாபு – *அத்தடு*
- பிரபாஸ் – *சத்ரபதி*
- **2004:**
- ராஜேந்திர பிரசாத் - * ஆ நலுகுரு *
- அல்லு அர்ஜுன் - ஆர்யா
- நாகார்ஜூனா - மாஸ்
- பிரபாஸ் - *வர்சம்*
- **2003:**
- மகேஷ் பாபு - *நிஜம்*
- ஜூனியர் என்டிஆர் - *சிம்ஹாட்ரி*
- சிரஞ்சீவி - *தாகூர்*
- **2002:**
- உதய் கிரண் - நீ சினேகம்
- ஜூனியர் என்டிஆர் - *ஆதி*
- நாகார்ஜூனா - *சந்தோசம்*
- **2001:**
- நந்தமூரி பாலகிருஷ்ணா - *நரசிம்ம நாயுடு*
- பவன் கல்யாண் - *குசி*
- மகேஷ் பாபு - *முரளி*
- **2000:**
- மோகன் பாபு - *ராயலசீமா ரமணா சௌத்ரி*
- வெங்கடேசு - *கலிசுண்டோம் ரா*
- நாகார்ஜூனா - *ஆசாத்*
- **1999:**
- நந்தமூரி பாலகிருஷ்ணா – *சமரசிம்மா ரெட்டி*
- வெங்கடேசு - *ராஜா*
- பவன் கல்யாண் - *தம்முடு*
# கணுக்கால் எலும்பு

ஒரு பாதத்தில் கணுக்கால் எலும்புகள் கூட்டமைப்பில் 7 எலும்புகள் உள்ளடைக்கியது. இவைகள் கீழ்க்கால் எலும்புகளின் கீழ்முனைக்கும் அனுகணுக்கால் எலும்புகளுக்கும் இடையே அமைந்துள்ளது. கணுக்கால் எலும்புகள் நடு பாதத்தையும், குதியையும் உருவாக்குகிறது. சில உயிரினங்களில் எண்ணிக்கை மாற்றமோ அல்லது எலும்புகள் இணைந்தோ காணப்படுகிறது.
# திருநாதர் குன்றுகள்

**திருநாதர் குன்றுகள்**, தமிழ்நாட்டின் விழுப்புரம் மாவட்டம், செஞ்சி வட்டம், செஞ்சிக் கோட்டைக்கு வடக்கே உள்ளது. இம்மலையை சிறுகடம்பூர் மலையென்றும், இப்பகுதியை சிம்மபுரி என்றும் அழைப்பர். திருநாதர் குகைக் குன்றுகளில் கிபி 4 - 5-ஆம் நூற்றாண்டுகளில் சமணர்களின் 24 தீர்த்தங்கரர்களின் அமர்ந்த நிலை இரண்டடுக்குச் சிற்பங்களும், முதிர்ந்தநிலை பிராமி எழுத்துமுறையிலிருந்து, வட்டெழுத்தாக தமிழ் எழுத்துகள் வளர்ந்த, மாறுதல் அடைகிற காலகட்டத்தைச் சேர்ந்த கல்வெட்டு இங்குதான் முதன்முதலில் காணப்படுகிறது. இச்சமணத் தலத்தை தமிழ்நாடு அரசு தொல்லியல் துறை பராமரிக்கிறது.
# திருநாதர் குன்றுகள்

## தமிழுக்கு எழுத்தைத் தந்த மலை

மலையின் சிறப்பாக, ‘ஐ’ எனும் தமிழ் எழுத்து, திருநாதர்குன்று கல்வெட்டில்தான் முதலில் காணப்பட்டது..இதனால் இம்மலை தமிழுக்கு எழுத்து தந்த மலை எனும் சிறப்பு பெற்றது. . இங்குள்ள ஒரு கல்வெட்டு,சந்திரநந்தி ஆசிரியர் எனும் சமணத்துறவி 57 நாட்கள் உண்ணா நோன்பிருந்து வீடுபேறு பெற்றார் என்கிறது.
மற்றொரு கல்வெட்டு, இளையபட்டாரகர் எனும் சமணத்துறவி முப்பது நாட்கள் உண்ணாநோன்பிருந்து உயிர் துறந்தார் என்கிறது. சமீபத்தில் காணப்பட்ட கல்வெட்டு கோயிலில் விளக்கேற்ற நானூறு ஆடுகள் தானம் தரப்பட்டதாகத் தெரிவிக்கிறது.
# ஸ்ரீ ராம ராஜ்யம்

***ஸ்ரீ ராம ராஜ்யம்*** என்பது 2011 இல் தெலுங்கு மொழியில் வெளியான இந்து பக்தித் திரைப்படம் ஆகும். சிறீ சாய் பாபா தயாரிப்பு நிறுவனம் இப்படத்தை தயாரித்திருந்தது.  
பாபு என்பவர் இப்படத்தை இயக்கியுள்ளார். இப்படத்தில் நந்தமூரி பாலகிருஷ்ணா, நயன்தாரா ஆகியோர் முக்கிய கதாபாத்திரங்களில் நடித்திருக்கின்றனர். அக்கினேனி நாகேஸ்வர ராவ், மேகா சிறீகிந்த், ரோஜா செல்வமணி போன்றோர் நடித்திருந்தனர். இளையராஜா இப்படத்திற்கு இசையமைத்துள்ளார்.  
இத்திரைப்படம் இந்து சமய இதிகாசங்களுள் ஒன்றான இராமாயணத்தை கதைக்களமாக கொண்டது.
# ஸ்ரீ ராம ராஜ்யம்

## நடிகர்கள்

- அக்கினேனி நாகேஸ்வர ராவ் - வால்மீகி
- நந்தமூரி பாலகிருஷ்ணா - இராமர்
- நயன்தாரா - சீதை
- மேகா சிறீகாந்த் - இலட்சுமணன்
- கே. ஆர். விஜயா - கோசலை
- ரோஜா செல்வமணி - பூமாதேவி
- முரளி மோகன் மகந்தி - சனகன்
- எம். பாலய்யா - வசிட்டர்
- பிரம்மானந்தம்-
- விந்து தாரா சிங் - அனுமன்
- அமஞ்சி வெங்கட சுப்ரமணியம் - நாரதர்
- சமீர் - பரதன்
- சுதா - சனகரின் மனைவி
- மாஸ்டர் கௌரவ் - இலவன்
- மாஸ்டர் தனுஸ் குமார் -குசன்
- மாஸ்டர் பவன் சிறீ ராம் - குழந்தை அனுமன்
- சனா - கைகேயி
- ஹேமா
- நாகினீடு
- ரகுநாத் ரெட்டி
# அவதார புருஷன்

**அவதார புருஷன்** (Avathara Purushan) 1996 ஆம் ஆண்டு வெளிவந்த இந்திய தமிழ்<nowiki/>த் திரைப்படமாகும். பாண்டியன் அறிவாளி இப்படத்தை இயக்கினார்.</span> <span data-segmentid="64">இந்த படத்தில் ரஞ்சித் , ஆனந்த், சிவரஞ்சனி ஆகியோர் முன்னணி கதாபாத்திரங்களில் நடித்துள்ளனர். கௌண்டமணி , செந்தில் , விவேக் , வீரபாண்டியன், தலைவாசல் விஜய் , கவிதா, கரிகாலன் மற்றும் பலர் நடித்துள்ளனர்.</span> <span data-segmentid="73">ஏ. ஜெகன்நாதன் மற்றும் கஸ்தூரி அனந்த் இப்படத்தை தயாரித்தனர். சிற்பி இசையமைக்க, ஜூன் 28, 1996 ஆம் தேதி வெளியானது.</span>
# அவதார புருஷன்

## கதைச்சுருக்கம்

ஆனந்த் (ஆனந்த்) மற்றும் வைஷாலி (சிவரஞ்சனி) ஆகியோர் ஒரே கல்லூரியில் கல்வி பயின்றனர். ஆனந்த் வைஷாலியின் மேல் காதல் கொள்ள அதனை அவளிடம் வெளிப்படுத்துகிறான். ஆனால் வைஷாலியோ ஆனந்தின் காதலை நிராகரிப்பதுடன் அவனை கேலியும் செய்கிறாள். அந்த நாளில் இருந்து வைஷாலி செல்லும் இடங்களிற்கு எல்லாம் ஆனந்தும் சென்று அவளை துன்புறுத்தி வந்தான். பின்பு வைஷாலி பொலிஸிடம் முறையிடுகின்றாள். இதன் பின்னர் வைஷாலி கற்பமடைந்து விடுகிறாள் மற்றும் அக்குழந்தையின் தந்தை யார் என்பதையும் தனது பெற்றோரிடம் இருந்து மறைத்து விடுகிறாள். இவளின் கற்பத்தால் அவமாமானப்பட்டதாக நினைத்த அவளின் குடும்பத்தார் ஊட்டிக்கு குடிபெயர்கின்றனர்.  
வைஷாலி இறுதியில் தன்னை கற்பழித்தவன் பற்றி தனது பெற்றோரிடம் தெரிவிப்பதோடு அவளின் குழந்தையை கற்பழித்தவனின் வீட்டின் முன்பு விட்டுச்சென்று விடுகிறாள். ஆனால் ஆனந்திற்கு (ரஞ்சித்) இது எதனையும் புரிந்துகொள்ள முடியவில்லை. ஆனந்தும் அக்கல்லூரியில் கல்விபயிலும் மாணவன். மேலும் ஆனந்த் வைஷாலியை துன்புறுத்தியதாக பொலிஸார் தவறுதலாக கைதும் செய்திருந்தனர்.  
ஆனந்த் (ரஞ்சித்) அக்குழந்தையை பத்திரமாக பார்த்துக்கொள்கிறான். அதன்பிறகே ஆனந்த் (ரஞ்சித்) கற்பழித்த மற்றைய ஆனந்த் (ஆனந்த்) பற்றி சிந்திக்கிறான். இருவரும் ஒருவரை ஒருவர் தாக்கிகொள்கின்றனர். ஆனால் அவ்விருவரும் அப்பாவிகளாவர். அதேசமயம் வைஷாலிக்கும் ராஜாவிற்கும் (வீரபாண்டியன்) இடையில் நட்பு ஏற்படுகிறது. இதன்பின்னர் என்ன நடக்கிறது என்பதுதான் மீதிக்கதை.
# அவதார புருஷன்

## நடிகர்கள்

- <span data-segmentid="64">ரஞ்சித் - ஆனந்த்</span>
- <span data-segmentid="64">ஆனந்த் - ஆனந்த்</span>
- <span data-segmentid="64">சிவரஞ்சனி - வைஷாலி</span>
- <span data-segmentid="64">கௌண்டமணி - பெரியசாமி</span>
- <span data-segmentid="64">செந்தில்</span>
- <span data-segmentid="64">விவேக் - அடைக்கலம்</span>
- <span data-segmentid="64">வீரபாண்டியன் - ராஜா</span>
- <span data-segmentid="64">தலைவாசல் விஜய் - வைஷாலியின் தந்தை</span>
- <span data-segmentid="64">கவிதா - வைஷாலினியின் தாய்</span>
- <span data-segmentid="64">கரிகாலன்</span>
- தாமு
- போண்டா மணி
- மயில்சாமி
- செல்லதுரை
- ஜோக்கர் துளசி
- கோவை செந்தில்
- மதி
- மாஸ்டர் விஜய்
- பேபி ராணி
- யோகேஸ்வரி
- சுசிலா
- நிர்மலா
- ஈஸ்வரி
- அனுபமா
- இந்து
# அவதார புருஷன்

## இசை

<span data-segmentid="173">இப்படத்தின் இசையமைப்பாளர் சிற்பி ஆவார். இதில் உள்ள 5 பாடல்களையும் எழுதியது கவிஞர் வாலி.</span>
| <span data-segmentid="179">1</span> | <span data-segmentid="180">'டிகிரி வாங்கி'</span> | மனோ | <span data-segmentid="183">4:05</span> |  |
| --- | --- | --- | --- | --- |
| <span data-segmentid="184">2</span> | <span data-segmentid="185">'சினமானாய் சின்னமணி'</span> | <span data-segmentid="186">மனோ</span> | <span data-segmentid="187">4:23</span> |  |
| <span data-segmentid="188">3</span> | <span data-segmentid="189">'ஆகாய பந்தலில்'</span> | <span data-segmentid="190">எஸ்.பி. பாலசுப்ரமணியம் , எஸ்.பி. சைலஜா</span> | <span data-segmentid="193">3:18</span> |  |
| <span data-segmentid="194">4</span> | <span data-segmentid="195">'மதித்தாளா'</span> | ஸ்வர்ணலதா | <span data-segmentid="198">4:19</span> |  |
| <span data-segmentid="199">5</span> | உன்னை நெனச்சி | <span data-segmentid="201">எஸ்.பி. பாலசுப்ரமணியம், கே.எஸ். சித்ரா</span> | <span data-segmentid="203">4:58</span> | } |
# அண்டப் பிறப்பியல்

கோட்பாடு, இயற்பியலாளர்களால் பரவலாக ஏற்றுக்கொள்ளப்பட்டுள்ளது.]]
**அண்டப் பிறப்பியல்** (ஆங்: *Cosmogony*)என்பது அகிலம் அல்லது அண்டத்தின் தோற்றத்தை விளக்க முனையும் எந்த கருத்துருப் படிவத்தையும் குறிக்கும். ஒரு முழுமையான கோட்பாட்டுக் கருத்துருவை உருவாக்குவது அறிவியல் மெய்யியலிலும் மற்றும் அறிவாய்வியலிலும் தாக்கங்களைக் ஏற்படுத்தும்.
# அண்டப் பிறப்பியல்

## சொற்பிறப்பு

காய்னீ கிரேக்க சொல்லான κοσμογονία (κόσμος " அகிலம் , உலகம்") மற்றும் γί (γ) νομαι / γέγονα ("புதிய நிலைக்கு புகுதல்") என்பதன் வேரிலும் இருந்து '<nowiki/>**Cosmogony**' என்ற சொல் உருவாகிறது. வானியலில் , அண்டவியல் என்பது துகள் வானியற்பியல் பொருள்கள் அல்லது அமைப்புகளின் தோற்றத்தை பற்றிய ஆய்வைக் குறிக்கிறது. பொதுவாக அண்டம், சூரியக் குடும்பம், அல்லது புவி-நிலவு அமைப்பு ஆகியவற்றின் தோற்றுவாய்வியலைக் குறிப்பிடுகிறது. அண்டம் ஒரு ஈர்ப்பு விளைவின்போது அதன் சூடான அடர்த்தியான நிலையிலிருந்து மிகவும் விரைவாக விரிவடைதலில் இருந்து தோறுகிறது என்பதே பொதுவான கருத்து.
கலாபி-யா பன்மடிமத்தின் ஒரு படிமம். அருநிலை நிகழ்வின் (அதனால் விளைந்த அண்டத்தின்) தோற்றத்துடன் "பொருள்", வெளி, நேரம் ஆகியவற்றின் தொகுப்புகள் என்னென்ன விதமாகத் தோன்றியிருக்ககூடும் என்பதற்கான, ஒப்புக்கொள்ளக்கூடிய, கோட்பாடுகள் பல குவாண்டம் இயற்பியலில் உள்ளன. நம் அண்டத்தின் தோற்றத்திற்கு முன் " காலம் " இருந்ததா இல்லையா என்பது குறித்தே கோட்பாடுகள் முக்கியமாக முரண்படுகின்றன.]]
அண்டவியலாளார் ஷான் எம் கரோல், அண்டத்தின் தோற்றத்திற்கு "முன்" நேரம் இருந்ததா இல்லையா என்ற கேள்வியை அடிப்படையாகக் கொண்ட ஒருமையின் தோற்றத்திற்கான விளக்கம் குறித்து, அண்டவுற்பத்தியியலாளர் இடையே வழங்கப்படும் இரண்டு முரணான நிகரான, கருத்துகளைப் பற்றி கூறுகிறார். ஒன்று, நேரம் அடிப்படையானதும் நித்தியமானதும்: அண்டம் ஒருமையைத் தன்னகத்தே கொண்டிருந்திருக்கலாம், ஏனெனில் ஏதோவொரு முந்தைய நிலையில் ("வெற்று வெளி" அல்லது "வெளி" என்றே இல்லா நிலை) இருந்து உருவாகியோ மாற்றம் கண்டோ அண்டம் விளைந்துள்ளது. மற்றொன்று, ஸ்டீபன் ஹாக்கிங் போன்றோர் கூறுவதாவது, காலத்திற்கு எந்த மாற்றமும் இல்லை, ஏனெனில் அண்டத்துடனே "நேரம்" தோன்றியது (அதாவது, அண்டத்திற்கு "முன்" என்பதே இல்லை). எனவே, அண்டமும் ஒருமையும், "பொருள்", வெளி அல்லது காலம் ஆகியவற்றின் எவ்விதக் கலவையுடன் தோன்றியது என்பதில் தெளிவில்லை.  
துளிம ஈர்ப்பு குறித்து செல்லுபடியாகக்கூடிய கோட்பாடுகள் ஏதும் இல்லாததால், அண்டத்தின் பிறப்புக்கு முந்தைய காலங்களை (பிளாங்க் நேரம்) விளக்கும் கோட்பாட்டு மாதிரிகள் ஏதும் தற்போது இல்லாதது ஒரு குறை. எனினும் இதனைக் களையவே சரக் கோட்பாடு, அதன் நீட்டிப்புகள் (உ-ம், எம் கோட்பாடு) மற்றும் வளை துளிம அண்டவியல் என ஆய்வாளர்கள் பல தீர்வுகளை முன்மொழிந்து வருகின்றனர்.
# அண்டப் பிறப்பியல்

## அண்டவியலுடன் ஒரு ஒப்பீடு

பெரும்பாலும் அண்டத்தைப் பற்றி ஆயுள் முழுமைக்கும் ஆய்வுகள் மேற்கொள்ளும் துறை அண்டவியல்; அது அண்டத்தின் தோற்றத்தை நேரிடையாக ஆராய முனைவதில்லை. அண்டவியல் மற்றும் அண்டப்பிறப்பியல் இடையேயான வேறுபாடுகள் சற்றே தெளிவற்றதாக உள்ளன. உதாரணமாக, இறையியலில் கடவுளின் உளதாம் தன்மையை விவாதிக்கும் அண்டவியல் வாதம் அண்டவியல் கருத்துக்களைக் காட்டிலும் அண்டப்பிறப்பியலைத் தழுவியதாகவே அமைந்துள்ளது. அண்டவியல் மற்றும் அண்ட பிறப்பியல் கருத்துக்களுக்கு இடையே அறிவியல் ரீதியில் தெளிவான வேறுபாடுகள் உள்ளன. இயற்பொருள் அண்டவியல் என்பது அண்டத்தின் வளர்ச்சியையும் குணவியல்புகளையும் பற்றிய நுணுக்கங்களை விளக்க முயலும் அறிவியல் கூறாகும். அண்டம் ஒரு போக்கில் செயல்படுவதற்கான காரணிகளை இயற்பியல் வல்லுனர்களும் அண்டவியலாளர்களும் அறிவியலுக்கு அப்பாற்பட்டது(மீவியற்பியல்) என கருதுகின்றனர். எனினும் அவற்றைத் தெளிய, இதுவரை சோதிக்கப் படாத தளங்களில் (பிளாங்க் செதில்கள்) அறிவியல் கோட்பாடுகளை புறஞ்சொருகுதல், தத்துவ, மத கருத்துக்களை நாடுதல் என்பன போல பல கோணங்களிலும் ஊகங்கள் மேற்கொள்ளப்படுகின்றன.
# அண்டப் பிறப்பியல்

## கோட்பாட்டியல் சூழல்கள்

அண்டத்தின் ஆரம்ப நிலைகளுக்கும் அதன் தொடக்கத்திற்கும் அண்டப் பிறப்பியலாளர்கள் ஆய்நிலைக் கோட்பாடுகளை மட்டுமே வகுத்துள்ளனர். 2011-ஆம் ஆண்டு வரையிலும், பிக் பாங்கைத் தொடர்ந்து உடன் விளைந்த பொருட்களின் ஆற்றல் நிலைகள் பற்றி நுண்ணறிவு நோக்கு வழங்கும் விதமாக துகள் முடுக்கச் சோதனைகள் ஏதும் விளையவில்லை.  
முன்மொழியப்பட்ட கோட்பாட்டு சூழல்கள் பலவும் தங்களுக்குள் தீவிரமாக வேறுபடுகின்றன. அவை சரக் கோட்பாடு மற்றும் எம்-கோட்பாடு , ஹார்ட்லே-ஹாக்கிங் ஆரம்ப நிலை , சர நிலப்பரப்பு , குமிழி வீக்கம் , பெரு வெடிப்பு உள்ளிட்டவை வழங்கும் சூழல்கள். இந்த மாதிரிகளுள் சில பரஸ்பர இணக்கத்தன்மை கொண்டும், மற்றவை இணங்காமலும் உள்ளன.
# மறுமலர்ச்சி (1998 திரைப்படம்)

**மறுமலர்ச்சி** ( Marumalarchi) 1998 ஆம் ஆண்டு மம்மூட்டி, தேவயானி, மனோரமா, ரஞ்சித், மன்சூர் அலி கான் ஆகியோரின் நடிப்பில், மறுமலர்ச்சி பாரதி இயக்கத்தில், ஹென்றியின் தயாரிப்பில், எஸ். ஏ. ராஜ்குமார் இசையில் 14 சனவரி 1998 இல் வெளியாகி வணிகரீதியில் வெற்றி பெற்ற திரைப்படம். இத்திரைப்படம் தெலுங்கில் ராஜசேகர், சௌந்தர்யா நடிப்பில் *சூரியுடு* என்றும், கன்னட மொழியில் விஷ்ணுவர்தன், சுருதி நடிப்பில் *சூரப்பா* என்றும், இந்தியில் மிதுன் சக்கரவர்த்தி நடிப்பில் *பிஹூல் ஆர் ஆக்* என்றும் மறுஆக்கம் செய்யப்பட்டது.
# மறுமலர்ச்சி (1998 திரைப்படம்)

## கதைச்சுருக்கம்

இராசுப் படையாட்சி (மம்மூட்டி) குணவாசல் கிராமத்து மக்களால் மதிக்கப்படும் குணத்தால் உயர்ந்த நல்ல மனம் கொண்ட மனிதர். தன் வாழ்க்கையை அந்தக் கிராமத்திற்காக அர்ப்பணித்துள்ளார். ஒரு தொலைதூரக் கிராமமான சுந்தரபுரத்திற்குச் செல்லும் இராசுப் படையாச்சியும் அவரின் வாகன ஓட்டுநர் வேலுவும் (கலாபவன் மணி) அங்குள்ள சந்தையில் பொருள்கள் வாங்குவதற்குச் செல்கின்றனர். திடீரென்று தீண்டவரும் பாம்பு ஒன்றிடமிருந்து காப்பாற்றுவதற்காக ஜெயந்தியைத் (தேவயானி) தூக்குகிறார். அதைத் தவறாகப் புரிந்துகொள்ளும் ஜெயந்தி தன்னிடம் இராசுப் படையாச்சி தவறாக நடந்துகொண்டதாகக் குற்றஞ்சாட்டுகிறார். இராசுப் படையாச்சியைப் பற்றி அறிந்திராத அந்த ஊரைச் சேர்ந்த மணிமாறனும் (இரஞ்சித்) மன்னாரும் (மன்சூர் அலி கான்) இராசுப் படையாச்சியை அடித்துவிடுகின்றனர். இது குணவாசல் கிராம மக்களுக்குத் தெரிந்தால் பிரச்சனை பெரிதாகும் என்பதால், இதை யாரிடமும் சொல்லக்கூடாது என்று வேலுவிடம் சத்தியம் வாங்குகிறார் இராசுப் படையாச்சி. ஊருக்குத் திரும்பும் இருவரும் விபத்தில் அடிபட்டதாகப் பொய் சொல்லுகின்றனர்.  
இந்த நிகழ்வை அறிந்து அங்குவரும் நிலத்தரகர் சண்முகசுந்தரம் (சண்முகசுந்தரம்) இராசுப் படையாச்சியைப் பற்றி தெரிவித்த பிறகு தங்களின் தவறை உணர்கின்றனர் மணிமாறனும் மன்னாரும். எனவே தன் தந்தையின் அறிவுரைப்படி அன்று இரவே இராசுப் படையாச்சியிடம் மன்னிப்பு கேட்கச் செல்லும் மணிமாறனை இராசுப் படையாச்சி பெருந்தன்மையோடு மன்னிக்கிறார். அதே நேரத்தில் மனம் பொறுக்காமல் வேலு கிராமத்தினரிடம் உண்மையைச் சொல்லிவிட, ஆத்திரத்தோடு இராசுப் படையாச்சிக்குத் தெரியாமல் ஆயுதங்களோடு சுந்தரபுரம் சென்று அந்தக் கிராமத்தையே அழித்துவிடுகின்றனர். அந்தக் கலவரத்தில் மணிமாறனின் பெற்றோரும், ஜெயந்தியின் தாயும் இறக்கின்றனர்.  
சுந்தரபுரத்திற்குத் திரும்பும் மணிமாறன் தன் ஊரின் நிலையைக் கண்டு மனம் கொதிக்கிறான். இதற்கு இராசுப் படையாச்சிதான் காரணம் என்று நினைத்து அவரைப் பழிவாங்க எண்ணுகிறான். இதற்குத் தான் காரணமில்லை என்று கூறும் இராசுப் படையாச்சி அனாதையாக நிற்கும் ஜெயந்தியைத் திருமணம் செய்துகொள்வதாகக் கூறுகிறார். தன் தாயின் மரணத்திற்கு இராசுப் படையாச்சியைக் கொன்று பழிவாங்க நினைத்துத் திருமணம் செய்துகொள்ளும் ஜெயந்தி நாளடைவில் இராசுப் படையாச்சியின் நல்ல குணத்தைப் புரிந்துகொள்கிறாள். தன்னைக் கொல்லவரும் மணிமாறன் மற்றும் மன்னாரிடம் தான் எந்தத் தவறும் செய்யவில்லை என்று சொல்லி இராசுப் படையாச்சி புரியவைக்கிறார். அன்பினால் மட்டுமே இந்த உலகை வெல்ல முடியும் என்ற நல்ல கருத்தோடு படம் நிறைவடைகிறது.
# மறுமலர்ச்சி (1998 திரைப்படம்)

## நடிகர்கள்

- மம்மூட்டி - இராசுப் படையாச்சி
- தேவயானி - ஜெயந்தி
- இரஞ்சித் - மணிமாறன்
- மன்சூர் அலி கான் - மன்னாரு
- கலாபவன் மணி - வேலு
- மனோரமா - இராசுப் படையாச்சியின் தாய்
- ஆர். சுந்தர்ராஜன்
- மேஜர் சுந்தர்ராஜன்
- ஜோதி லட்சுமி
- விவேக் - நாகராஜ்
- பாண்டு - அழகு
- வாசு விக்ரம் - மாதவராயன்
- பாலா சிங் - காளிங்கராயன்
- வையாபுரி - பல்லி
- எம். என். ராஜம் - மணிமாறனின் தாய்
- எஸ். என். லட்சுமி
- ரம்யாஸ்ரீ
- ஷகீலா
- சண்முகசுந்தரம் - நிலத்தரகர்
- கே. கே. சௌந்தர் - மணிமாறன் தந்தை
- பசி நாராயணன்
- பயில்வான் ரங்கநாதன் - காசிநாதன்
- அன்வர் அலி கான்
- திருப்பூர் ராமசாமி
- எ. கே. வீராசாமி - மாரியப்பன்
- ஜான் பாபு - கௌரவத் தோற்றம்
- மறுமலர்ச்சி பாரதி - பாம்பாட்டி
- அப்புக்குட்டி - தேநீர் விற்பவர்
# மறுமலர்ச்சி (1998 திரைப்படம்)

## தயாரிப்பு

தினமலர் : சமுதாயத்திற்கான நல்லெண்ண நோக்கத்தைக் கொண்ட இப்படத்திற்கு தமிழ்நாடு அரசின் சிறந்த படத்திற்கான விருது (1998) கிடைத்தது. மேலும், அந்த ஆண்டிற்கான சிறந்த வில்லன் விருது இரஞ்சித்திற்கும், சிறந்த வசனகர்த்தா விருது இயக்குநர் பாரதிக்கும் கிடைத்தன. இப்படம் விமர்சகர்கள், மக்களின் நல்லாதரவோடு வணிகரீதியாகவும் வெற்றி பெற்றது.  
மறுமலர்ச்சி படம் தான் கலாபவன் மணியின் முதல் தமிழ்ப்படம்.
# மறுமலர்ச்சி (1998 திரைப்படம்)

## விருதுகள்

தமிழக அரசு திரைப்பட விருதுகள் **1998**  
- சிறந்த திரைப்படம் - இரண்டாம் இடம்
- சிறந்த வில்லன் - இரஞ்சித்
- சிறந்த வசனகர்த்தா - பாரதி
# மறுமலர்ச்சி (1998 திரைப்படம்)

## இசை

படத்தின் இசையமைப்பாளர் எஸ். ஏ. ராஜ்குமார்.  
| 1 | நன்றி சொல்ல உனக்கு | ஹரிஹரன் , அம்ருதா | வாலி | 3:41 |
| --- | --- | --- | --- | --- |
| 2 | பங்கஜமே ரங்கமணியே | சித்ரா | 4:39 |  |
| 3 | ஊரழுதா | உன்னிகிருஷ்ணன் | 2:17 |  |
| 4 | ஐயிரண்டு மாதங்கள் | உன்னிகிருஷ்ணன் | 2:12 |  |
| 5 | மண்ணுக்குள்ள | எஸ். ஏ. ராஜ்குமார் | வி. சி. விஜய்சங்கர் | 9:33 |
| 6 | நன்றி சொல்ல உனக்கு | உன்னிகிருஷ்ணன், சித்ரா | வாலி | 3:46 |
| 7 | ரெட்டைக்கிளி | ஸ்வர்ணலதா, டி. கே. கலா, மன்சூர் அலி கான் | 4:22 |  |
| 8 | கம்பனுக்கு கை கொடுத்து | எஸ். ஏ. ராஜ்குமார் | 5:54 |  |
| } |  |  |  |  |
# மறுமலர்ச்சி (1998 திரைப்படம்)

## மறு ஆக்கம்

**மறுமலர்ச்சி திரைப்படத்தின் மறு ஆக்கம்**  
| தமிழ் | மலையாளம்
(மொழி மாற்றம்) | தெலுங்கு | இந்தி | கன்னடம் |  |
| --- | --- | --- | --- | --- | --- |
| ராசு படையாச்சி (மம்மூட்டி) | பெல்லாரி ராஜா (மம்மூட்டி) | ராஜசேகர் | ஜமீன்தார் தவா (மிதுன் சக்கரவர்த்தி ) | சூரப்பா (விஷ்னுவர்தன்) |  |
| ஜெயந்தி (தேவயானி) | (தேவயானி ) | சௌந்தர்யா | ஜெயந்தி (அர்ச்சனா) | (சுருதி) |  |
| மணிமாறன் (ரஞ்சித்) | (ரஞ்சித் ) | (சரண் ராஜ்) | ஜஸ்வந்த் (ஜாக்கி ஷெரப் ) | (சரண்ராஜ்) |  |
| மன்னாரு (மன்சூர் அலி கான்) | (மன்சூர் அலிகான் ) | (ஸ்ரீஹரி) | சுராஜ் (தாலிப் தஹில் ) | (சி. குரு தத்) |  |
| வேலு (கலாபவன் மணி) | (கலாபவன் மணி ) | (அலி) | கோபி (ராகேஷ் பேடி ) | (ரமேஷ் பட்) |  |
| ராசு படையாச்சியின் தாய் (மனோரமா) | (மனோரமா) | (அன்னபூர்ணா) | மம்மாஜி (அருணா இரானி ) | (சத்யப்ரியா) | } |
# கோவெலமுடி ராகவேந்திர ராவ்

**கோவெலமுடி ராகவேந்திர ராவ்** (பிறப்பு: 23 மே 1941) என்பவர் இந்தியத் திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் நடன இயக்குநர் போன்ற பலதுறை வல்லுனர். தெலுங்குத் திரையுலகிலும், பாலிவுட், கன்னடத் திரையுலகிலும் பணியாற்றியுள்ளார். நந்தி விருதினை ஏழு முறையும், தென்னிந்திய பிலிம்பேர் விருதுகளை ஐந்து முறையும், இரு முறையும் சினிமா விருதுகளையும் பெற்றுள்ளார். மேலும் தென்னிந்திய சர்வதேசத் திரைப்பட விருதினையும் பெற்றுள்ளார்.
# கோவெலமுடி ராகவேந்திர ராவ்

## விருதுகள் மற்றும் பெருமைகள்

;நந்தி விருது
- என்டிஆர் தேசிய விருது - 2015
- தெலுங்கு சினிமாவுக்கு வாழ்நாள் பங்களிப்புக்காக பி.என் ரெட்டி தேசிய விருது (2009)
- சிறந்த இயக்குனருக்கான நந்தி விருது&nbsp;– *அன்னமய்யா* (1997)
- சிறந்த திரைப்படத்திற்கான நந்தி விருது (இயக்குநர்)&nbsp;– *அன்னமய்யா* (1997)
- நடிகை சிறந்த நடன இயக்குநர்&nbsp;– *பெல்லி சந்தடி* (1996)
- சிறந்த இயக்குனருக்கான நந்தி விருது&nbsp;– *பெல்லி சந்தடி* (1996)
- சிறந்த இயக்குநர்&nbsp;– *அலரி பிரியுடு* (1993)
- சிறந்த இயக்குநர்&nbsp;– *பொப்லி பிராமணா* (1984)  
;தென்னிந்திய பிலிம்பேர் விருதுகள்
- சிறந்த இயக்குனருக்கான பிலிம்பேர் விருது - தெலுங்கு&nbsp;– *பிரேமா லெஹாலு* (1977)
- சிறந்த இயக்குநர்&nbsp;– *ஜகத்கா வீரடு அத்லோகா சுந்தரி* (1990)
- சிறந்த இயக்குநர்&nbsp;– *அலரி பிரியுடு* (1993)
- சிறந்த இயக்குநர்&nbsp;– *அன்னமய்யா* (1997)
- தென்னிந்திய பிலிம்பேர் வாழ்நாள் சாதனையாளர் விருது (2002)  
;ஐஐஎப்ஏ உற்சவம்
- இந்திய சினிமாவுக்கு சிறந்த பங்களிப்பு (2017)  
;தென்னிந்திய சர்வதேசத் திரைப்பட விருதுகள்
- வாழ்நாள் சாதனையாளர் விருது (2014)  
;சினிமா விருதுகள்
- வாழ்நாள் சாதனையாளர் விருது&nbsp;– (2012)
- சிறந்த திரைப்படம் (Jury)&nbsp;– *சீரடி சாய்*&nbsp;– (2013)  
;மற்ற விருதுகள்
- அலு ராம லிங்கையா விருது (2016)
# சிரியானி அமரசேன

**கலசுரி** **சிரியானி** **அமரசேன (**sriyani amarsena) இலங்கையைச் சேர்ந்த தயாரிப்பாளரும், நடிகையும் ஆவார். இவர் லெஸ்டர் ஜேம்ஸ் பீரிஸின் திரைப்படங்களான *கொலு ஹடவத்த,* *தேச நிசா* மற்றும் *அகசின் பொலவத* ஆகிய திரைப்படங்களில் நடித்திருக்கின்றார்.  
ஐம்பதுக்கும் மேற்பட்ட சிங்கள திரைப்படங்களில் நடித்திருக்கின்றார். 1993 ஆம் ஆண்டு *கலுகெவ* திரைப்படத்திற்காக சரசவிய விருதை பெற்றார். முன்னால் பத்திரிகையாளர் ஆர்தர். யூ. அமரசேன என்பவரை இவர் திருமணம் முடித்தார்.
# சிரியானி அமரசேன

## வாழ்க்கை

சிரியானி அமரசேன 1944 ஆம் ஆண்டு பிறந்தார். பலகும்பர ஹேரத் முதியன்சலாகே சிரியானி வீரகோன் குமரிஹாமி என்பது இவரது முழுப் பெயராகும். சிரியானி அமரசேன என்ற பெயரால் அறியப்படுகின்றார். சிரியானி தனது ஆரம்பக் கல்வியை மீதொடமுல்ல கல்லூரியிலும் பின்பு மூசயொஸ் கல்லூரியிலும் மற்றும் கொழும்பில் உள்ள கௌதமி மகளிர் வித்தியாலயத்திலும் கற்றார். இவர் பாடசாலையில் கற்கும் போதே *ஹதர பீரி கதாவ* மற்றும் *கொஹேத* *யன்னே ருக்மணி* ஆகிய நாடகங்களில் நடித்திருக்கின்றார்.  
பகனசோமா ஹெட்டியாரச்சி இயக்கிய *விங்ஸ் ஓவர்* என்ற திரைப்படமே இவரது முதல் திரைப்படம் ஆகும். பின்பு டி. பி. நிகல் சின்கா இயக்கிய *கெடி கதாவ* என்ற குறும்படத்தில் நடித்தார். சிரியானி அமரசேன நடித்த முதல் மேடை நாடகம் பி. டி. எல். பெரேராவின் *தம்மன்னா* என்ற மேடை நாடகமாகும். குணவர்த்தனேயின் *நாரிபன* என்ற மேடை நாடகத்தில் தயானந்தவின் புதல்வியாக நடித்தமையால் புகழ்பெற்றார். *ஹிதா ஹெந்தா அம்மன்டி என்ட் வெஸ் முஹு*னு என்ற மேடை நாடகத்திலும் பாத்திரமேற்றிருக்கிறார்.  
சிரியானி அமரசேன 1968 ஆம் ஆண்டு *கொலு ஹடவத* என்ற வெற்றித் திரைப்படத்தில் நடித்தமையால் சினிமாத்துறையில் பிரபலமானார். *தேச நிசா, அகசின் பொலவட, விகாரயா என்ட் மக கெதர* ஆகிய திரைப்படங்களில் நடித்திருக்கின்றார். *கல்யாணி கங்கா* மற்றும் *ரத்தரங்* ஆகிய திரைப்படங்களில் நடித்தமை நேர்மறை விமர்சனங்களை பெற்றுத்தந்தது.
# சிரியானி அமரசேன

## திரைப்படங்கள்

- 1968 - கொலு ஹதவத அஸ் சம்பா
- 1970 - பெனவா நிதா
- 1970 - பிரியங்கா
- 1971 - ஹதர தெனம சூரயோ
- 1971 - சீயே நொதுவ
- 1973 - அபராதய சக தடுவோம
- 1974 - சாந்தி
- 1974 - சாகரிகா
- 1974 - சிகசுனா
- 1974 - கல்யாணி கங்கா
- 1975 - ஒபய் மமய்
- 1975 - தரங்க
- 1975 - லஸ்ஸன கெல்லே
- 1975 - தேச நிசா அஸ் சுந்தரி
- 1975 - ரத்தரன் அம்மா அஸ் நந்தா
- 1976 - மங்கலா
- 1976 - ரன் திலக
- 1977 - நிவன கின்னா
- 1977 - யளா இபதே
- 1977 - சிகுரு தசவ
- 1977 - ஹிதுவொத் ஹிதுவமி
- 1978 - அஸ்ஹ தசின்
- 1978 - அகசின் பொலவட அஸ் வினிதின்
- 1978 - ஹித மிதுரா
- 1978 - குமார குமரியோ
- 1978 - சன்ட வத ரன்தரு
- 1978 - செலி நக வலவ்வோ
- 1978 - வீர புரன் அப்பு
- 1979 - சருங்கலயா
- 1979 - ராஜ கொல்லோ
- 1979 - எக ஹிதா
- 1979 - ரோச மல் துனக்
- 1979 - அக்கே மட அவசரய்
- 1980 - காஞ்சனா
- 1980 - மல் கெகுலு
- 1981 - சூரிய காந்த
- 1981 - சதர பெரனிமிதா
- 1982 - ரகசக் நதி ரகசக்
- 1982 - மக கெதர அஸ் அனுலா
- 1982 - பரமிதா
- 1982 - யஹலு யஹ்லி
- 1983 - ரன் மினி முது
- 1983 - சந்திரா
- 1983 - நிலியகட பென் கலிமி
- 1983 - சுபோதா
- 1984 - பினரே சக சுது பண்டா
- 1984 - மத்தும பண்டார
- 1982 - ஹலோ சயாமா
- 1986 - யலி ஹம்முவென்ன
- 1987 - ரஜ வெடகாரயோ
- 1987 - வீரகயா அஸ் சரோஜினி
- 1987 - அஹ்னிசா
- 1988 - அம்மே ஒப நிசா
- 1988 - அங்குலிமல
- 1988 - சடனா
- 1990 - தேச மல் பிபிலா நடிகை தயாரிப்பாளர்
- 1991 - கொழு முகுது குனாட்டுவ
- 1991 - பம்பர கல்ப்பே
- 1992 - குலகெயா
- 1995 - எதத் சண்டிய அதத் சண்டியா
- 1996 - சபே மிதுரா
- 1997 - தாரன்யா நடிகை தயாரிப்பாளர்
- 1997 - துவட மவக மிஸா
- 1997 - விஜயகரஹானயா
- 2003 - லி கிரி கந்துலு
# நகக்ஷதங்கள் (திரைப்படம்)

**நகக்ஷதங்கள்** (Nakhakshathangal) 1986 ஆம் ஆண்டு வெளிவந்த மலையாள மொழித்திரைப்படம் ஆகும். இதன் கதை, மற்றும் திரைக்கதை உருவாக்கியவர் எம். டி. வாசுதேவன் நாயர் ஆவார். இப்படத்தின் இயக்குநர் ஹரிஹரன் ஆவார். இப்படத்தில் நடித்தற்காக நடிகை மோனிஷாவுக்கு சிறந்த இளம் நடிகைக்கான விருது கிடைத்தது.
# நகக்ஷதங்கள் (திரைப்படம்)

## கதை

குருவாயூர் கோவிலில் தன் மாமாவுடன் (திலகன்) பிரார்த்தனைக்காக வரும் 16 வயது பையனுக்கு (வினீத்) வயதான முதலாளியம்மாவின் துணைக்கு வந்திருக்கும் பெண்ணுடன் (மோனிஷா உண்ணி) அறிமுகம் கிடைக்கிறது. தன் மாமா கொடுக்கும் துன்பம் தாங்காமல் நம்பூதிரியின் (பி. ஜெயச்சந்திரன்) துணையுடன் அப்பெண்ணின் ஊருக்கே சென்று கல்லூரியில் படிக்கிறான். பின்னர் நம்பூதிரி இவனைமட்டும் விட்டுவிட்டு சென்றுவிட அப்பெண்ணின் முதலாளியின் வீட்டில் வேலைசெய்து கொண்டே படிக்கிறான். பல வேலைகளில் சாதூரியமாக நடந்துகொள்வதுகண்டு அந்த வீட்டு முதலாளியே படிக்கவைத்து தன் காது கேட்காத, பேசமுடியாத பெண்ணுக்கு (சலீமா) இவனைக் கேட்காமலே திருமணம் நிச்சயிக்கிறார். ஆனால் அவன் வேலைசெய்யும் பெண்ணின் மேல் காதல் கொண்டுள்ளான் என்று தெரிந்து திட்டுகிறார். முதலாளியின் மகள் வேலைக்காரப் பெண்ணுக்காக விட்டுக்கொடுக்கிறாள். அதே நேரத்தில் வேலைக்காரப்பெண் முதலாளி மகளுக்காக விட்டுக்கொடுக்கிறாள். ஆனால் கடேசியில் சோகத்தில் முடிகிறது. இது ஒரு முக்கோணக்காதல் கதையாகும்.
# நகக்ஷதங்கள் (திரைப்படம்)

## விருதுகள்

**1987 தேசிய திரைப்பட விருதுகள் **
- சிறந்த இளம் வயது நடிகை மோனிஷா உண்ணி
- சிறந்த பெண் பின்னணிப் பாடகருக்கான தேசியத் திரைப்பட விருது - சித்ரா
# வம்சி பைடிபைலி

**வம்சி பைடிபைலி** (வம்சி) (பிறப்பு 27 ஜூலை 1979) என்பவர் தெலுங்குத் திரைப்பட இயக்குனராவார். இவர் 2010 இல் *பிருந்தாவனம்* திரைப்படத்தினை இயக்கினார். அதன் மூலம் பிரலமானவாரக அறியப்படுகிறார்.  
*யுவடு* (2014) & *தோழா* (2016) போன்ற திரைப்படங்களை இயக்கியுள்ளார். இவர் சிறந்த திரைப்பட இயக்குனருக்கான பிலிம்பேர் விருதினை வென்றவர்.  
இவர் இந்தியாவில் நிர்மல் மாவட்டம் தெலங்காணா என்ற இடத்தில் பிறந்தார். மென்பொருள் துறையில் பணியாற்றிய பின்பு 2002 இல் ஈஸ்வர், 2004 இல் வர்சம், மாஸ்,பத்ரா போன்ற திரைப்படங்களில் துணை இயக்குனராகப் பணியாற்றினார்.  
2007 இல் முன்னா என்ற திரைப்படத்தினை முதன்முதலாக இயக்கினார். 2010 இல் பிருந்தாவனம் என்ற திரைப்படத்தினை இயக்கினார். இப்படம் பெரும் புகழ் பெற்றுத்தந்தது. 2013 இல் *யுவடு*, 2016 இல் *தோழா* போன்ற படங்களை இயக்கினார்.
# வம்சி பைடிபைலி

## திரைப்படம்

### இயக்குநர்

| 2007 | *முன்னா* | தெலுங்கு | ஹாரிஸ் ஜயராஜ் |  |
| --- | --- | --- | --- | --- |
| 2010 | *பிருந்தாவனம்* | தெலுங்கு | தமன் |  |
| 2014 | *யுவடு* | தெலுங்கு | தேவி ஸ்ரீ பிரசாத் |  |
| 2016 | * தோழா* | தெலுங்கு / தமிழ் | கோபி சுந்தர் |  |
| 2019 | *மகரிஷி* | தெலுங்கு | தேவி ஸ்ரீ பிரசாத் |  |
| 2023 | வாரிசு | தெலுங்கு / தமிழ் | தமன் | } |
# விக்ரம் குமார்

**விக்ரம் கே. குமார்** என்பவர் இந்தியத் திரைப்பட இயக்குநர் ஆவார். இவர் தெலுங்கு,தமிழ், இந்தி திரைப்படத்துறைகளில் படங்களை இயக்கியுள்ளார்.  
சென்னை கிறித்துவக் கல்லூரியில் பட்ட படிப்பை முடித்தார். 1997 இல் இயக்குநர் பிரியதர்சன் என்பவரிடம் துணை இயக்குநராக இணைந்தார்.
சந்திரலேகா என்ற திரைப்படத்திலும், டோலி சஜா கி ரக்னா. ஹேரா ஃபெரி திரைப்படத்திலும் துணை இயக்குநராகப் பணியாற்றினார்.  
1998 இல் சைலண்ட் ஸ்க்ரீம் என்ற திரைப்படத்தினை முதன்முதலாக இயக்கினார். இத்திரைப்படம் சிறந்த சுயமுன்னேற்றத்திற்கான திரைப்படத்திற்கான தேசிய விருது பெற்றது.  
2001 இல் பெரியதிரை திரைப்படமாக தெலுங்கில் இஸ்டம் திரைப்படத்தினை இயக்கினார். இப்படத்தில் சிரேயா சரன் அறிமுகமானார்.*யாவரும் நலம்* (13பி) என்ற திகில் திரைப்படத்தினை நடிகர் மாதவனை நாயகனாக வைத்து இந்தி மற்றும் தமிழ் மொழிகளில் தந்தார்.  
யாவரும் நலம் படத்தின் வெற்றியைத் தொடர்ந்து, அதிர்ஸ்டசாலி என்ற பெயரில் அதன் தொடர்ச்சியை எடுக்க திட்டமிட்டார். அப்படத்தின் நாயகனாக மாதவன் தேர்வு செய்யப்பட்ட போதும், கைவிடப்பட்டது.
# விக்ரம் குமார்

## திரைப்படங்கள்

| ஆண்டு | படம் | மொழி | குறிப்பு |
| --- | --- | --- | --- |
| 1998 | *சயிலனட் ஸ்கீம்* | ஆங்கிலம் |  |
| 2001 | *இஸ்டம்* | தெலுங்கு |  |
| 2003 | *அலை* | தமிழ் |  |
| 2009 | *யாவரும் நலம்* | தமிழ் |  |
| *யாவரும் நலம்* | இந்தி |  |  |
| 2012 | *இஸ்க்* | Telugu |  |
| 2014 | *மனம்* | தெலுங்கு |  |
| 2016 | *24* | தமிழ் |  |
| 2017 | *ஹலோ* | தெலுங்கு | } |
# விக்ரம் குமார்

## விருதுகள்

;தேசிய திரைப்பட விருதுகள், இந்தியா
- சிறந்த தன்னம்பிக்கை திரைப்படத்திற்கான தேசிய விருது (இயக்குநர்) *சயிலன்ட் ஸ்கீம்* (1998)  
;தென்னிந்திய பிலிம்பேர் விருதுகள்
- சிறந்த இயக்குனருக்கான பிலிம்பேர் விருது - தெலுங்கு - *மனம்* (2014)
# பல்லவி சா

**பல்லவி சா** (*Pallavi Shah*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 1979 ஆம் ஆண்டு நவம்பர் மாதம் 15 ஆம் நாள் பிறந்தார். இந்தியப் பெண்கள் அனைத்துலக மாசுட்டர் என்ற பட்டம் இவருக்கு 1999 ஆம் ஆண்டு வழங்கப்பட்டது.
# பல்லவி சா

## வாழ்க்கை வரலாறு

உலக இளையோர் சதுரங்கச் சாம்பியன் பட்டப் போட்டிகளின் வெவ்வேறு வயது பிரிவு போட்டிகளில் பல்லவி சா கலந்து கொண்டுள்ளார். 2001 ஆம் ஆண்டில் கொழும்பில் நடைபெற்ற பெண்கள் உலக சதுரங்க சாம்பியன் பட்டத்தின் போட்டியின் ஆசிய மண்டல போட்டியில் பல்லவி வெற்றி பெற்றார். பெண்கள் உலக சதுரங்கச் சாம்பியன் பட்டப் போட்டியின் வெளியேற்றும் சுற்று போட்டியில் பங்கேற்ற இவர் அண்டோவனேட்டா சிடெஃபனோவாவிடம் தோற்று வெளியேறினார்.  
பெண்கள் சதுரங்க ஒலிம்பியாடு போட்டிகளில் இவர் இந்தியாவின் சார்பில் பங்கேற்று விளையாடினார்:.
- ஏரவானில் 1996 இல் நடைபெற்ற பெண்களுக்கான 32 ஆவது சதுரங்க ஒலிம்பியாடு போட்டியில் (+3, =2, -2),
- எலிசுட்டாவில் 1998 இல் நடைபெற்ற 33 ஆவது சதுரங்க ஒலிம்பியாடு போட்டியில் (+4, =5, -1)
- இசுதான்புல்லில் 2000 இல் நடைபெற்ற 34 ஆவது சதுரங்க ஒலிம்பியாடு போட்டியில் (+1, =0, -4) புள்ளிகள் எடுத்தார்.
# சந்திரலேகா (1997 திரைப்படம்)

***சந்திரலேகா*** என்பது 1997 இல் வெளிவந்த இந்தியத் திரைப்படமாகும். இந்த திரைப்படம் மலையாளம் மொழியில் வெளிவந்த நகைச்சுவத் திரைப்படமாகும். இப்படம் பிரியதர்சன் இயக்கினார். ஃபாசில் தயாரித்தார்.  
மோகன்லால், சீனிவாசன், சுகன்யா, நெடுமுடி வேணு, மற்றும் இன்னொசென்ட் ஆகியோர் இத்திரைப்படங்களில் நடித்துள்ளனர். எஸ். பி. வெங்கடேஷ் இத்திரைப்படத்திற்கு இசையமைத்துள்ளார்.
# சந்திரலேகா (1997 திரைப்படம்)

## நடிகர்கள்

- மோகன்லால் - அப்புக்குட்டன்
- சுகன்யா - சந்திரிகா வர்மா
- பூஜா பாத்ரா
- நெடுமுடி வேணு
- இன்னொசென்ட்
- சீனிவாசன்
- எம். ஜி. சோமன்
- சுகுமாரி (நடிகை)
- கொச்சி ஹனீஃபா
- டி. பி. மகாதேவன்
- ரேனா
- அனில் கபூர்
# அம்பலகாரர்

**அம்பலகாரர்** என்போர் தமிழகத்தில்
புதுக்கோட்டை, தஞ்சாவூர், திருச்சி, திருவாரூர், நாகப்பட்டிணம், சிவகங்கை, மதுரை, இராமநாதபுரம், பெரம்பலூர் மற்றும் கரூர் ஆகிய மாவட்டங்களில் பரவி வாழும் ஒரு இனக்குழுவினராவர். இவர்கள் தமிழகத்தின் சமூகங்களில் ஒன்றான முத்துராஜா (முத்தரையர்) சாதிப் பட்ட பெயர்களுள் ஒன்றாகும். இவர்கள் வாழும் கிராமங்களில் ஊர்த்தலைவர்களாக அம்பலகாரர்கள் இருந்து வருகிறார்கள். இவர்கள் தங்களது பெயருக்குப் பின்னால் "அம்பலம்" "அம்பலகாரர்" "அம்பலத்தார் "என்ற வார்தையைப் பட்டமாகப் பயன்படுத்திக் கொள்கின்றனர். சில இடங்களில் முக்குலத்தோர் மக்களும் அம்பலம் என அறியப்படுகின்றனர்.
# பாப்புலர் பிரண்ட் ஆப் இந்தியா

**பாப்புலர் பிரண்ட் ஆப் இந்தியா** (, PFI) என்பது இந்தியாவில் செயல்படும் ஒரு இஸ்லாமிய அமைப்பாகும்.பாப்புலர் பிரண்ட் ஆஃப் இந்தியா அமைப்பை சட்ட விரோத அமைப்பாக இந்திய அரசு அறிவித்ததுடன், உபா சட்டத்தின் கீழ் 28 செப்டம்பர் 2022 அன்று, இவ்வமைப்பின் செயல்பாடுகளை 5 ஆண்டுகளுக்கு தடை விதிக்கப்பட்டுள்ளது.
# பாப்புலர் பிரண்ட் ஆப் இந்தியா

## இயக்க பின்னணி

2006 இல் நேசனல் டெவலப்மெண்ட் பிரண்ட் என்ற அமைப்பு பாப்புலர் பிரண்ட் ஆப் இந்தியா என்ற பெயரில் புதிய அமைப்பாக மாறியது. பின்னர் தமிழகத்தில் மனித நீதிப் பாசறை, கர்நாடகத்தில் கர்நாடக கண்ணிய மன்றம், கோவாவில் குடிமக்கள் மன்றம், ராஜாஸ்தானில் கல்வி மற்றும் சமுதாயச் சமூகம், மேற்கு வங்கத்தில் நகரிக் அதிகர் சுரக்ஷா சமீதி, மணிப்பூரில் லிலிங் சமூகக் மன்றம், ஆந்திரப் பிரதேசத்தில் சமூக நீதிக் கழகம் போன்ற அமைப்புகள் இதனுடன் இணைந்தன.